മാര്ഗനിര്ദേശക ക്യാന്പ് മല്ലപ്പള്ളി: ഹാബേല് ഫൗണ്ടേഷന്റെ ആഭിമുഖ്യത്തില് എസ്എസ്എല്സി, ഹയര് സെക്കന്ഡറി പരീക്ഷകളില് വിജയിച്ച താലൂക്കിലെ തെരഞ്ഞെടുത്ത വിദ്യാര്ഥികള്ക്കായി മാര്ഗ നിര്ദേശക ക്യാമ്ബ് നടത്തി. പങ്കെടുത്ത എല്ലാവര്ക്കും പഠനോപകരണങ്ങളും ഉന്നത വിജയം നേടിയവര്ക്ക് കാഷ് അവാര്ഡും നല്കി. കല്ലൂപ്പാറ സെന്റ് തോമസ് മാര്ത്തോമ്മാ പളളി വികാരി റവ. റോയി ഗീവര്ഗീസിന്റെ അധ്യക്ഷതയില് കൂടിയ യോഗം കുഞ്ഞുകോശി പോള് ഉദ്ഘാടനം ചെയ്തു. കല്ലൂപ്പാറ ഗ്രാമ പഞ്ചായത്ത് പ്രസിഡന്റ് സൂസന് തോംസണ്, എബി മേക്കരിങ്ങാട്ട്, ഡോ.സാമുവല് നെല്ലിക്കാട്, സച്ചുസാബു, കെ.എസ്.ബിജോയ്, ബ്രിജിത് പി.ജോണ്,അജിത കുട്ടപ്പന് പ്രസംഗിച്ചു. ധര്ണ നടത്തി മലയാലപ്പുഴ: മഹാത്മാഗാന്ധി ഗ്രാമീണ തൊഴിലുറപ്പ് തൊഴിലാളികള്ക്ക്, കര്ഷക തൊഴിലാളികളുടെതിന് തുല്യമായ മിനിമം വേതനം നിശ്ചയിക്കുക, തൊഴില് ദിനങ്ങള് ഇരുന്നൂറായി വര്ധിപ്പിച്ച് ഇഎസ്ഐ പദ്ധതിയില് ഉള്പ്പെടുത്തുക, സാമൂഹ്യ സുരക്ഷയും പെന്ഷനും ഉറപ്പ് വരുത്തുക തുടങ്ങിയ ആവശ്യങ്ങള് ഉന്നയിച്ച് ഗ്രാമ പഞ്ചായത്ത് ഓഫീസ് പടിക്കല് ഐഎന്ടിയുസി മണ്ഡലം കമ്മിറ്റി ധര്ണ നടത്തി. സംസ്ഥാന ജനറല് സെക്രട്ടറി ജ്യോതിഷ് കുമാര് മലയാലപ്പുഴ ഉദ്ഘാടനം ചെയ്തു. കെ. ജി. ബാലകൃഷ്ണണ പിള്ള അധ്യക്ഷത വഹിച്ചു. രവിന്ദ്രന് കാരുവളില്, പ്രമോദ് താന്നിമൂട്ടില്, കെ. തുളസിധരന്, മോഹന് നായര്, ബിജു പുളിമൂട്ടില് പ്രസംഗിച്ചു.